Gluosniniai

Gluosniniai (Salicaceae) – magnolijūnų (Magnoliophyta) augalų šeima, kuriai priklauso dvinamiai medžiai, krūmai arba krūmokšniai su paprastais pražanginiais lapais. Žiedai žirginėliuose, su pažiedėmis. Vaisius – vienalizdė dėžutė, kuri suskyla į 2-4 dalis. Sėklos smulkios, su ilgais plaukeliais, dėl to vėjas jas lengvai išplatina.

Šeimoje yra 57 gentys ir apie 700 rūšių. Lietuvoje auga dviejų genčių augalai:
Gluosnis (Salix) – Lietuvoje virš 20 rūšių: blindė, žilvitis, virbis, karklas ir kt.
Tuopa (Populus) – Lietuvoje daug introdukuotų rūšių ir viena savaiminė – drebulė, arba epušė (Populus tremula).